ᱠᱩᱪᱪᱷᱤ ᱯᱟᱹᱨᱥᱤ

ᱠᱩᱪᱪᱷᱤ (; કચ્છી, , ڪچّي) ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ, ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱠᱚᱪᱪᱷ ᱴᱚᱴᱷᱟ ᱟᱨ ᱯᱟᱠᱤᱥᱛᱟᱱ ᱨᱮᱭᱟᱜ ᱥᱤᱱᱫᱷ ᱯᱚᱱᱚᱛ ᱨᱮᱠᱚ ᱨᱚᱲᱼᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱠᱟᱪᱪᱷᱤ, ᱠᱩᱪᱪᱷᱤ, ᱠᱩᱪᱷᱤ, ᱠᱩᱪᱪᱤ ᱦᱚᱠᱚ ᱢᱮᱱᱟᱜ ᱜᱮᱭᱟ ᱾

ᱮᱴᱟᱜ ᱯᱟᱹᱨᱥᱤ ᱛᱮ ᱚᱨᱥᱚᱝ
ᱟᱫᱚᱢ ᱦᱚᱲ ᱠᱩᱪᱪᱷᱤ ᱫᱚ ᱥᱤᱱᱫᱷᱤ ᱨᱮᱭᱟᱜ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱢᱟᱱᱟᱣᱟ, ᱡᱟᱦᱟᱸ ᱥᱟᱶ ᱱᱚᱣᱟ ᱯᱟᱹᱨᱥᱤ ᱨᱮᱭᱟᱜ ᱥᱩᱯᱩᱨ ᱵᱩᱯᱩᱡᱷᱟᱹᱣ ᱢᱮᱱᱟᱜᱼᱟ ᱾http://www.kutchimaadu.com/general/kutchi-language/  kutchimaadu.com; retrieved August, 2019 ᱚᱠᱛᱚ ᱡᱟᱹᱱᱤ ᱠᱩᱪᱪᱷᱤ ᱫᱚ ᱜᱩᱡᱽᱨᱟᱴᱤ ᱠᱷᱚᱱ ᱟᱭᱢᱟ ᱟᱹᱲᱟᱹ ᱩᱫᱷᱟᱹᱨ ᱮ ᱦᱟᱛᱟᱣ ᱟᱠᱟᱫᱟ ᱾

ᱥᱤᱧᱚᱛ ᱨᱮ ᱢᱮᱱᱟᱜ ᱠᱚ ᱡᱟᱹᱥᱛᱤ ᱜᱟᱱ ᱠᱩᱪᱪᱷᱤ ᱦᱚᱲ ᱜᱮ ᱜᱩᱡᱽᱨᱟᱴ ᱟᱨ ᱮᱴᱟᱜ ᱯᱟᱹᱨᱥᱤ ᱠᱚ ᱥᱟᱶ ᱡᱚᱯᱲᱟᱣ ᱛᱟᱦᱮᱸ ᱠᱷᱟᱹᱛᱤᱨ ᱵᱟᱨᱭᱟ ᱠᱷᱚᱱ ᱯᱮᱭᱟ ᱜᱟᱱ ᱯᱟᱹᱨᱥᱤ ᱠᱚ ᱨᱚᱲ ᱫᱟᱲᱮᱭᱟᱜᱼᱟ ᱾ ᱟᱭᱢᱟ ᱯᱟᱠᱤᱥᱛᱟᱱᱤ ᱠᱩᱪᱪᱷᱤ ᱦᱚᱲ ᱦᱚᱸ ᱵᱟᱨᱭᱟᱼᱯᱮᱭᱟ ᱜᱟᱱ ᱯᱟᱹᱨᱥᱤ ᱠᱚ ᱨᱚᱲᱼᱟ; ᱠᱚᱨᱟᱪᱤ ᱨᱮ ᱟᱭᱢᱟ ᱦᱚᱲ ᱜᱮ ᱠᱩᱪᱪᱷᱤ ᱛᱮᱠᱚ ᱨᱚᱲᱼᱟ ᱾

ᱥᱟᱫᱷᱟᱨᱚᱱ ᱫᱟᱹᱭᱠᱟᱹ

ᱚᱞ ᱛᱚᱦᱚᱨ
ᱠᱩᱪᱪᱷᱤ ᱯᱟᱹᱨᱥᱤ ᱫᱚ ᱜᱩᱡᱽᱨᱟᱴᱤ ᱪᱤᱠᱤ ᱨᱮᱭᱟᱜ ᱟᱹᱨᱩᱣᱟᱹᱱ ᱨᱩᱯ ᱛᱮᱠᱚ ᱚᱞᱟ ᱾ ᱟᱭᱢ‌ᱟ ᱯᱩᱛᱷᱤ ᱯᱚᱛᱚᱵ ᱠᱚ ᱱᱚᱣᱟ ᱟᱹᱨᱩᱣᱟᱠᱟᱱ ᱜᱩᱡᱽᱨᱟᱴᱤ ᱪᱤᱠᱤ ᱛᱮ ᱚᱞ ᱦᱩᱭ ᱟᱠᱟᱱᱟ ᱾ ᱥᱮᱫᱟᱭ ᱫᱚ ᱱᱚᱣᱟ ᱠᱷᱩᱫᱟᱵᱟᱫᱤ ᱟᱨ ᱠᱷᱳᱡᱽᱠᱤ ᱪᱤᱠᱤ ᱛᱮᱠᱚ ᱚᱞᱮᱫ ᱠᱟᱱ ᱛᱟᱦᱮᱸᱱᱟ, ᱡᱟᱦᱟᱸ ᱫᱚ ᱱᱤᱛ ᱵᱤᱞᱩᱯᱛ ᱟᱠᱟᱱᱟ ᱾ 

ᱠᱚᱪᱪᱷ ᱢᱤᱭᱩᱡᱤᱭᱟᱢ ᱨᱮ ᱠᱩᱪᱪᱷᱤ ᱪᱤᱠᱤ ᱨᱮᱭᱟᱜ ᱫᱟᱹᱭᱠᱟᱹ ᱢᱮᱱᱟᱜᱼᱟ, ᱛᱚᱵᱮ ᱱᱚᱣᱟ ᱫᱚ ᱵᱤᱞᱩᱯᱛ ᱟᱠᱟᱱᱟ ᱢᱮᱱᱛᱮ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

 ᱠᱩᱪᱪᱤ ᱯᱟᱹᱨᱥᱤ ᱚᱱᱞᱟᱭᱤᱱ 

ᱛᱷᱚᱠ:ᱯᱟᱹᱨᱥᱤ
ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ
ᱛᱷᱚᱠ:ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ
ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱯᱟᱹᱨᱥᱤ
ᱛᱷᱚᱠ:ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ
ᱛᱷᱚᱠ:ᱜᱩᱡᱽᱨᱟᱴᱤ ᱪᱤᱠᱤ